Aparajita Varman
அபராஜித வர்மன், (ஃப். கிபி 1) பொதுவாக அபராஜிதர் என்று குறிப்பிடப்படுபவர், பல்லவ வம்சத்தின் மன்னர் ஆவார். இவர் கம்பவர்மன் மற்றும் கங்கை இளவரசி விஜயாவின் மகன் ஆவார். கடைசியாக அறியப்பட்ட பல்லவ ஆட்சியாளராகக் கருதப்படும் இவர் கிபி 897இல் முதலாம் ஆதித்யாவுக்கு எதிரான போரில் தோற்கடிக்கப்பட்டு கொல்லப்பட்டார். பல்லவப் பகுதிகள் சோழப் பேரரசுடன் இணைக்கப்பட்டதால் தொண்டைமண்டலம் மீதான பல்லவ ஆட்சியும் முடிவுக்கு வந்தது. கிபி 880இல், அபராஜிதர் பாண்டிய ஆட்சியாளர் இரண்டாம் வரகுணவர்மனுக்கு எதிராகப் போரிட்டு அவரைத் தோற்கடித்தார். திருத்தனியில் அவர் கட்டளையிட்ட கோயிலின் கருவறை பின்புறச் சுவரில் ஒரு சோமஸ்கந்தரின் சித்தரிப்பு அந்த பாணியிலான பாரம்பரியத்தின் கடைசியாக அறியப்பட்ட பயன்பாடாகக் கருதப்படுகிறது. 885 ஆம் ஆண்டில், திருப்புரம்பியத்தில் வெற்றிக்கு அவர் செய்த பங்களிப்புக்கான வெகுமதியாக தஞ்சாவூர் ஆட்சியை தனது கூட்டாளியான முதலாம் ஆதித்யாவிடம் மாற்றினார். முதலாம் ஆதித்யாவின் கீழ் இருந்த சோழர்கள் முதலில் பல்லவர்களின் சிறிய கூட்டாளிகளாக இருந்தனர், ஆனால் பின்னர் அவர்களைத் தாக்கி, அபராஜிதவர்மனைத் தோற்கடித்து கொன்றனர், இதனால் தென்னிந்தியாவில் பல்லவ ஆட்சியின் முடிவு ஏற்பட்டது. குறிப்புகள் பல்லவ மன்னர்கள்